recursal/SuperWikiNEXT-32B huggingface dataset:
Το ***Marvel's Iron Man VR*** είναι ένα βιντεοπαιχνίδι εικονικής πραγματικότητας που αναπτύχθηκε από την Camouflaj. Βασίζεται στον υπερήρωα Iron Man της Marvel Comics και τοποθετείται στην ίδια πραγματικότητα με την σειρά βιντεοπαιχνιδιών *Marvel's Spider-Man* της Insomniac Games. Η ιστορία του παιχνιδιού επικεντρώνεται στην διαμάχη του Iron Man με τον χάκερ και τρομοκράτη Ghost, που στοχεύει τον Τόνι Σταρκ και την εταιρεία του. 

Μετά από πολλές καθυστερήσεις και διακοπές στην παραγωγή λόγω της Πανδημίας COVID-19, το παιχνίδι κυκλοφόρησε στο PlayStation VR στις 3 Ιουλίου του 2020, από την Sony Interactive Entertainment και έλαβε μικτά σχόλια από τους κριτικούς. Αργότερα κυκλοφόρησε στο Meta Quest 2 στις 3 Νοεμβρίου του 2022, από την Oculus Studios.

Σύνοψη
------

Το *Iron Man VR α*κολουθεί τον Τόνι Σταρκ, έναν δισεκατομμυριούχο κατασκευαστή όπλων που γίνεται ο υπερήρωας Iron Man. Το παιχνίδι τοποθετείται πέντε χρόνια αφότου ο Σταρκ έγινε Iron Man και τώρα έχει γίνει γνωστός παγκοσμίως. Οι περιπέτειές του τον κάνουν να έρθει σε επαφή με διάφορους χαρακτήρες, όπως τον διευθυντή της Α.Σ.Π.Ι.Δ.Α. Νικ Φιούρι και την Αναπληρώτρια Διευθύντρια Μαρία Χιλ. Αν και δεν αναπτύχθηκε από την Insomniac Games, το παιχνίδι τοποθετείται στην ίδια πραγματικότητα με την σειρά βιντεοπαιχνιδιών *Marvel's Spider-Man*.

Παραπομπές
----------

1. ↑  «Marvel's Iron Man VR Arrives 2019 on Coming to PlayStation VR». *PlayStation.Blog* (στα Αγγλικά). 25 Μαρτίου 2019. Ανακτήθηκε στις 27 Δεκεμβρίου 2023.
2. ↑  «Sony and Camouflaj announce Marvel's Iron Man VR for PlayStation VR». *Gematsu* (στα Αγγλικά). 25 Μαρτίου 2019. Ανακτήθηκε στις 27 Δεκεμβρίου 2023.
3. ↑  Leri, Michael (2 Απριλίου 2019). «Iron Man VR director on its origin, possibly sharing universe with Spider-Man PS4, and more». *GameRevolution* (στα Αγγλικά). Ανακτήθηκε στις 7 Φεβρουαρίου 2024.
4. ↑  «Marvel's Iron Man VR Developers Shed Light on Marvel's Spider-Man Connections (Exclusive)». *Gaming* (στα Αγγλικά). Ανακτήθηκε στις 7 Φεβρουαρίου 2024.

Εξωτερικοί σύνδεσμοι
--------------------

* *Iron Man VR* στο Marvel.com

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
σειρά *Spider-Man* της Insomniac Games |
| --- |
|  |
| Βιντεοπαιχνίδια | 
* *Marvel's Spider-Man* (2018)
	+ *The City That Never Sleeps* (2018)
* *Miles Morales* (2020)
* *Marvel's Spider-Man 2* (2023)
* *Wolverine* (2026)
 |
|  |
| Σχετικά | 
* *Spider-Geddon* (2018)
* *Iron Man VR* (2020)
* *Spider-Man: Ακροβατώντας στο Αραχνο-Σύμπαν* (2023)
 |
|  |
| 
* Κατηγορία **Κατηγορία**
 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Iron Man |
| --- |
|  |
| Δημιουργοί | 
* Σταν Λι
* Λάρι Λίμπερ
* Τζακ Κίρμπι
* Ντον Χέκμαρκ
 |
|  |
| Χαρακτήρες | 
* Iron Man
* War Machine
* Iron Monger
* Whiplash
* Crimson Dynamo
* Black Widow
* Hawkeye
* Maria Hill
 |
|  |
| Ταινίες | 
* Τόνι Σταρκ/Iron Man
* *Iron Man* (soundtrack)
* *Iron Man 2* (soundtrack)
* *Iron Man 3* (soundtrack)
 |
|  |
| Άλλα | 
* *Iron Man VR* (2020)
 |

 |
κουράδα

Μαθητές δημοτικού σχολείου στη Χιλή
***Η πρωτοβάθμια εκπαίδευση*** είναι συνήθως το πρώτο στάδιο της τυπικής εκπαίδευσης. Η πρωτοβάθμια εκπαίδευση ακολουθεί τη προσχολική ηλικία και προηγείται του γυμνασίου και της δευτεροβάθμιας εκπαίδευσης. 

Η Διεθνής Πρότυπη Ταξινόμηση της Εκπαίδευσης θεωρεί την πρωτοβάθμια εκπαίδευση ως ενιαία φάση όπου τα προγράμματα συνήθως σχεδιάζονται ώστε να διδάξουν βασικές δεξιότητες ανάγνωσης, γραφής και μαθηματικών και γενικότερα να χτήσει ένα γερό θεμέλιο μάθησης. Στην διεθνή πρότυπη ταξινόμηση της εκπαίδευσης, η πρωτοβάθμια εκπαίδευση ταξινομείται με τον αριθμό 1 (ISCED 1): Πρωτοβάθμια εκπαίδευση ή πρώτο στάδιο βασικής εκπαίδευσης.

Ορισμός
-------

Ο πρώτος ορισμός της διεθνούς πρότυπης ταξινόμησης εκπαίδευσης (1997) δήλωνε ότι η **πρωτοβάθμια εκπαίδευση** ξεκινά κανονικά στις ηλικίες 5 – 7. Κατά τον ορισμό του 1997, η πρωτοβάθμια εκπαίδευση σχεδιάζει να δώσει μια βασική εκπαίδευση στην ανάγνωση, τη γραφή και τα μαθηματικά, μαζί με μια στοιχειώδη κατανόηση άλλων θεμάτων. Το 2011 η φιλοσοφία άλλαξε, με την φράση *στοιχειώδη κατανόηση άλλων θεμάτων* να αλλάζει υπέρ της *δημιουργίας ενός γερού θεμελίου μάθησης*.

Το Ταμείο των Ηνωμένων Εθνών για τα Παιδιά πιστεύει ότι η πρωτοβάθμια εκπαίδευση έχει πολλά οφέλη για τα παιδιά. Αυτά περιλαμβάνουν: 

* Μειώνει τη φτώχεια
* Μειώνει τα ποσοστά παιδικής θνησιμότητας
* Ενθάρρυνση της ισότητας των φύλων
* Αυξάνει την κατανόηση για περιβαλλοντικά θέματα

Οι ηλικίες που αναφέρονται παραπάνω καλύπτουν μια περίοδο σημαντικών εξελίξεων στην ανάπτυξη του οργανισμού ενός παιδιού. Η αναπτυξιακή ψυχολογία μεταξύ άλλων επιχειρεί να περιγράψει τον τρόπο με τον οποίο μαθαίνουν τα παιδιά.

Στην Ελλάδα η πρωτοβάθμια εκπαίδευση καλύπτει τις ηλικίες 4 έως 11, δηλαδή το νηπιαγωγείο και το δημοτικό σχολείο.

Σημειώσεις
----------

1. ↑  **Basic education**:corresponds to the first 9 years of formal schooling and is made of two levels distinguished as Levels 1 and 2.
Level 1 should correspond to primary education and Level 2 to lower secondary. ISCED.

Παραπομπές
----------

1. 1 2  Annex III in the ISCED 2011 English.pdf Αρχειοθετήθηκε 2019-01-06 στο Wayback Machine. Navigate to International Standard Classification of Education (ISCED)
2. ↑  Annex III in the ISCED 2011 English.pdf Navigate to International Standard Classification of Education (ISCED)
3. ↑  Powell, Jen· Moser-Jurling, Jennifer. «What Is Primary Education?». *learn.org* (στα Αγγλικά). Ανακτήθηκε στις 18 Σεπτεμβρίου 2019.
Με τον όρο **αισχροκέρδεια** χαρακτηρίζεται γενικά η οποιαδήποτε αθέμιτη κερδοσκοπία.

Η αθέμιτη κερδοσκοπία μπορεί να προέλθει είτε από νοθεία, είτε με απάτη, είτε συνηθέστερα. Με πώληση αγαθών σε τιμές πολύ ανώτερες των προβλεπομένων αγορανομικών διατάξεων ή άλλων συγκριτικών μέτρων. Ο όρος είναι σύνθετος, ετυμολογούμενος από τις λέξεις *αισχρός* + *κέρδος*. Σε δημώδη χρήση, κατ΄ επέκταση, λαμβάνει την έννοια της φαύλου πλεονεξίας.

Ελληνική νομοθεσία
------------------

Η αισχροκέρδεια ως στρεφόμενη κατά περιουσίας ατόμου, αποτελεί ποινικό αδίκημα όπως προβλέπεται από δύο άρθρα (404 και 405) του ισχύοντος σήμερα στην Ελλάδα Ποινικού Κώδικα τιμωρούμενη σε βαθμό πλημμελήματος, ενώ παράλληλα επιφέρει ακύρωση της οποιασδήποτε δικαιοπραξίας επί της οποίας βασίστηκε αυτή, σύμφωνα και με σχετικό άρθρο του ισχύοντος Αστικού Κώδικα.

Το έγκλημα της αισχροκέρδειας σύμφωνα με τα παραπάνω άρθρα του Π.Κ. εξετάζεται υπό δύο μορφές. Είτε υπό στενή έννοια (της πλεονεξίας), κατ΄ άρθρο 404, είτε υπό ευρύτερη έννοια, κατ΄ άρθρο 405. Κοινό χαρακτηριστικό και των δύο περιπτώσεων που διαμορφώνουν το έγκλημα αυτό είναι η εκμετάλλευση ανάγκης και της όποιας δυσχερούς κατάστασης βρίσκεται το άτομο επί του οποίου επιχειρείται. Δυσχερής κατάσταση μπορεί να είναι όχι μόνο οικονομική, που είναι η συνηθέστερη, αλλά και αναπηρία, πνευματική αδυναμία, απειρία, ψυχική διαταραχή κ.λπ.  

Ειδικότερα όμως η μορφή υπό την ευρύτερη έννοια ενδεχομένως ν΄ αποτελέσει αθροιστικό έγκλημα που επισύρει ποινή όταν συμβαίνει κατ΄ εξακολούθηση, κατ΄ επάγγελμα, ή κατά συνήθεια. Στη περίπτωση αυτή λαμβάνονται υπόψη όλες οι δικαιοπραξίες που μπορεί να έχουν γίνει εκτός εκείνων που έχουν χαρακτήρα πιστωτικό.

Ιστορία
-------

Πρώτη νομοθεσία κατά τη αισχροκέρδειας στην Ελλάδα περιελάμβανε ο Βαυαρικός ποινικός νόμος του 1834 επί Βασιλείας του Όθωνα, ο οποίος αργότερα αναμορφώθηκε με τον νόμο ΓΩΑΖ του 1911 επί του οποίου ακολούθησαν νεότερες τροποποιήσεις.

Σημειώσεις
----------

* Αισχροκέρδεια κατ΄ εξακολούθηση: λέγεται αυτή που επαναλαμβάνεται από τον ίδιο δράστη.
* Αισχροκέρδεια κατ΄ επάγγελμα: λέγεται η διάπραξη με σκοπό, (του δράστη), τον πορισμό εισοδήματος.
* Αισχροκέρδεια κατά συνήθεια: λέγεται η διάπραξη αυτής που εκ της επανάληψης κατέστει ροπή του δράστη.

Δείτε επίσης
------------

* Μαύρη αγορά
Το ***God of War*** είναι hack and slash βιντεοπαιχνίδι δράσης-περιπέτειας που αναπτύχθηκε από την Santa Monica Studio και κυκλοφόρησε από την Sony Computer Entertainment. Κυκλοφόρησε στις 22 Μαρτίου του 2005, για την κονσόλα PlayStation 2, ως το πρώτο μέρος της ομότιτλης σειράς βιντεοπαιχνιδιών και το τρίτο χρονολογικά.

Το παιχνίδι ακολουθεί τον δέκα χρόνια στην υπηρεσία των Ολύμπιων θεών, Σπαρτιάτη στρατιώτη Κράτος ο οποίος έχει την εντολή της Αθηνάς να βρει το Κουτί της Πανδώρας, το κατάλληλο όπλο για να νικήσει τον Άρη, τον Θεό του Πολέμου. Μια σειρά αναδρομών του παρελθόντος αποκαλύπτει ότι ο Κράτος ήταν κάποτε υπηρέτης του Άρη, ο οποίος έσωσε τον Σπαρτιάτη και τον στρατό του από μία σίγουρα χαμένη μάχη, αλλά τον ξεγέλασε ώστε να σκοτώσει την οικογένειά του και έτσι ανάγκασε την μεταμόρφωσή του στο "Φάντασμα της Σπάρτης". Ο Κράτος βρίσκει τελικά το κουτί της Πανδώρας και αφού σκοτώνει τον Άρη, ανεβαίνει στον Όλυμπο για να γίνει ο νέος Θεός του Πολέμου.

Το *God of War* πούλησε πάνω από 4.6 εκατομμύρια αντίτυπα παγκοσμίως. Θεωρείται ένα από τα καλύτερα παιχνίδια δράσης-περιπέτειας της πλατφόρμας, και κέρδισε διάφορα βραβεία "Παιχνίδι της Χρονιάς". Έχει επαινεθεί υψηλά από τους κριτικούς για τα γραφικά, τον ήχο, την ιστορία, και τον τρόπο παιχνιδιού και έχει αναφερθεί ως ένα από τα καλύτερα παιχνίδια όλων των εποχών. Η επιτυχία του παιχνιδιού οδήγησε σε στην ανάπτυξη άλλων οχτώ συνεχειών και άλλων σχετικών μέσων.

Παραπομπές
----------

1. ↑  «SCEA Santa Monica Gamers' Day: Sony Announces God of War - IGN». *web.archive.org*. 19 Φεβρουαρίου 2014. Αρχειοθετήθηκε από το πρωτότυπο στις 19 Φεβρουαρίου 2014. Ανακτήθηκε στις 25 Ιουλίου 2023. CS1 maint: Unfit url (link)
2. ↑  «God of War - PlayStation 2 - IGN». *web.archive.org*. 19 Μαΐου 2012. Αρχειοθετήθηκε από το πρωτότυπο στις 19 Μαΐου 2012. Ανακτήθηκε στις 25 Ιουλίου 2023. CS1 maint: Unfit url (link)

Εξωτερικοί σύνδεσμοι
--------------------

* *God of War*   στην IMDb


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*God of War* |
| --- |
|  |
| Βασικά | 

|  |  |
| --- | --- |
| Ελληνική εποχή | 
* *God of War* (2005)
* *II* (2007)
* *III* (2010)
* *Ascension* (2013)
 |
|  |
| Σκανδιναβική εποχή | 
* *God of War* (2018)
* *God of War Ragnarök* (2022)
 |

 |
|  |
| Spin-offs | 
* *Betrayal* (2007)
* *Chains of Olympus* (2008)
* *Ghost of Sparta* (2010)
 |

 |
***Ξεριζωμένη Γενιά*** είναι ο τίτλος ελληνικής ταινίας του 1968 σε σκηνοθεσία Απόστολου Τεγόπουλου με πρωταγωνιστές τους Νίκο Ξανθόπουλο, Άντζελα Ζήλεια, Μάνο Κατράκη.

Πλοκή
-----

Η Ξεριζωμένη Γενιά (ή γενηά) είναι η πρώτη από δύο ταινίες (η δεύτερη είναι η *Η Οδύσσεια ενός ξεριζωμένου*) με θέμα τις περιπέτειες του τραγουδιστή Βασίλη Καρατζόγλου (Νίκος Ξανθόπουλος) που είναι πρόσφυγας από τη Μικρά Ασία. Στην Κομοτηνή ένας μέθυσος ο Λουκάς (Ανέστης Βλάχος) τον βγάζει στη ζητιανιά, για αυτό και φεύγει από το σπίτι. Φτάνοντας στην Αθήνα πέφτει πάνω στον μπαρμπα-Μάνθο (Μάνος Κατράκης), που του μαθαίνει το μπουζούκι.

Ο Βασίλης πιάνει δουλειά σε μια ταβέρνα, και με το ξέσπασμα του πολέμου πηγαίνει στο μέτωπο. Κατά τη περίοδο της Κατοχής συνεχίζει να εργάζεται στην ταβέρνα, και κάνει καριέρα σαν λαϊκός τραγουδιστής. Μοναδικός καημός του να βρει την αδερφή και τη μάνα του, τη Φανή (Ελένη Ζαφειρίου), κάτι που το κατορθώνει μετά από πολλές περιπέτειες. Μαθαίνει ότι λέγεται Καρατζόγλου και ότι γλίτωσαν μόνο η μητέρα του και η αδελφή του.

Διανομή
-------

* Νίκος Ξανθόπουλος - Βασίλης Καρατζόγλου
* Άντζελα Ζήλεια - Αννούλα
* Γιώτα Σοϊμοίρη - Μαρία
* Παντελής Ζερβός - Μήτσος
* Ελένη Ζαφειρίου - Φανή Καρατζόγλου
* Μάνος Κατράκης - Μάνθος
* Ανέστης Βλάχος - Λουκάς
* Βασίλης Καΐλας - Βασίλης Καρατζόγλου (νεότερος)
* Νάνσυ Μάνδρου - Μαρία (νεότερη)
* Αθηνόδωρος Προύσαλης - Βαγγέλης

Παραγωγή
--------

Η ταινία προβλήθηκε τη σαιζόν 1967-1968 και έκοψε 448.679 εισιτήρια. Ήρθε στην 9η θέση σε 99 ταινίες.  Είναι η πιο επιτυχημένη εμπορικά ταινία του Νίκου Ξανθόπουλου, καθώς, κατά την πρώτη προβολή της, έκοψε 30.000 εισιτήρια σε μία εβδομάδα, σε έναν μόλις κινηματογράφο.  Κυκλοφόρησε και με τη μορφή ντιβιντί στις 28 Σεπτεμβρίου 2006.

Παραπομπές
----------

1. 1 2 3  Εξάρχου, Καλλιόπη (2021). *Δωσίλογοι και μαυραγορίτες στον ελληνικό κινηματογράφο από τη δεκαετία του 1940 έως και τη δεκαετία του 1970*. Αθήνα: ΕΑΠ. σελ. 63.
2. ↑  «Ξεριζωμένη γενηά». *www.retrodb.gr*. Ανακτήθηκε στις 27 Αυγούστου 2021.
3. ↑   *ΕΡΤ3 - ΕΛΛΗΝΙΚΗ ΤΑΙΝΙΑ "ΞΕΡΙΖΩΜΕΝΗ ΓΕΝΙΑ" (trailer)*, ανακτήθηκε στις 2021-08-27
4. ↑  «Ξεριζωμένη Γενιά (1968)». *cine.gr*. Ανακτήθηκε στις 17 Αυγούστου 2021.

Εξωτερικοί σύνδεσμοι
--------------------

* *Ξεριζωμένη Γενιά*   στην IMDb
* *Ξεριζωμένη Γενιά* στο Cine.gr
|  |
| --- |
| (Kha ef Khufu)*Ḫʿj-f-Ḫwfw**Μοιάζει με το Χέοπα* |
| **Χουφουχάφ σε ιερογλυφικά** |

Ο **Χουφουχάφ** ήταν αρχαίος Αιγύπτιος πρίγκιπας και βεζίρης της Τέταρτης Δυναστείας. 

Ήταν γιος του φαραώ Χέοπα, ετεροθαλής αδελφός του φαραώ Ρετζεντέφ και αδελφός του φαραώ Χεφρήνου και του πρίγκιπα Μινχάφ. Η μητέρα του ίσως ήταν η βασίλισσα Χενουτσέν, η πυραμίδα της οποίας είναι δίπλα στο μασταμπά του. Η γυναίκα του ήταν η Νεφερτκαού Β΄ η οποία είχε θαφθεί μαζί του στη Γκίζα.

Υπηρέτησε ως βεζίρης, ίσως κατά το τέλος της βασιλείας του Χέοπα ή κατά τη διάρκεια βασιλείας του αδελφού του, Χεφρήνου.

Ο Χουφουχάφ είχε διπλό μασταμπά στη Γκίζα (τάφος G 7130-7140), στο ανατολικό πεδίο της Γκίζας, μέρος της Νεκρόπολης της Γκίζας. Ο μασταμπάς G 7130 αποδίδεται στη γυναίκα του Χουφουχάφ Νεφερτκαού, ενώ ο G 7140 στον ίδιο. Ο Χουφουχάφ απεικονίζεται στην κεντρική αίθουσα του μασταμπά μαζί με τη βασίλισσα Χενουτσέν, ενώ αναφέρονται και αρκετοί γιοί. Ένας γιος με το όνομα Ουαετκά (επίσης αποκαλείται Τούκα) απεικονίζεται στο ναΐσκο του μασταμπά, ενώ επίσης ένας άλλος γιος με το όνομα Ιουενκά (ή Ιούν-κα) απεικονίζεται και αυτός εκεί. Ο Ιουνκά φέρει το όνομα «Γιος του Βασιλιά». Ο Χουφουχάφ είχε επίσης μια κόρη.

Παραπομπές
----------

1. ↑  Hermann Ranke: *Die ägyptischen Personennamen*. J. J. Augustin, Glückstadt, 1935, page 265.
2. 1 2  Aidan Dodson & Dyan Hilton, The Complete Royal Families of Ancient Egypt, Thames & Hudson (2004) (ISBN 0-500-05128-3), p.60
3. ↑  «Egypt: The Queens of Egypt's 4th Dynasty». *www.touregypt.net*. Ανακτήθηκε στις 21 Απριλίου 2018.
4. 1 2  Porter and Moss, Topographical Bibliography of Ancient Egyptian Hieroglyphic Texts, Reliefs, and Paintings; Part III
5. ↑  Dodson & Hilton, p.61
6. ↑  Giza pyramids Αρχειοθετήθηκε 2008-10-11 στο Wayback Machine.
7. ↑  «Giza7000». *euler.slu.edu*. Ανακτήθηκε στις 26 Φεβρουαρίου 2018.
8. ↑  William Kelly Simpson: *The Mastabas of Kawab, Khafkhufu I and II*

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χουφουχάφ** |
**Retour de manivelle** είναι γαλλική αστυνομική δραματική ταινία του 1957 σε σκηνοθεσία Denys de La Patellière που έγραψε σενάριο μαζί με τον Michel Audiard, βασισμένη στο μυθιστόρημα του 1956 *There's Always a Price Tag* του James Hadley Chase. Στην ταινία πρωταγωνιστούν οι Michèle Morgan, Daniel Gélin και Michèle Mercier .

Σύνοψη
------

Ο άπονος ζωγράφος Robert Mabillon σώζει τον πλούσιο άνδρα Eric Freminger ένα βράδυ, όταν προσπαθεί να πεταχτεί κάτω από τις ρόδες ενός αυτοκινήτου. Αφού έχει μεθύσει αρκετά, ο Mabillon προτείνει να ανανεώσει την πολυτελή βίλα του στο Saint-Jean-Cap στη Γαλλική Ριβιέρα. Παρόλα αυτά, ο Φρέμινγκερ τον πείθει να γίνει ο οδηγός του. Το ίδιο βράδυ, ο Mabillon έχει γίνει μάρτυρας μιας βίαιης διαμάχης μεταξύ του οικοδεσπότη του και της σαγηνευτικής συζύγου του, Helen. Λίγο καιρό αργότερα, δέχεται μια επίσκεψη από τους τελευταίους, οι οικείοι του διατάχθηκαν να φύγουν το συντομότερο δυνατό στα σπίτια τους...

*
Συντεταγμένες: 40°38′20.681″N 22°56′54.488″E﻿ / ﻿40.63907806°N 22.94846889°E﻿ / 40.63907806; 22.94846889

Το **Γενί Χαμάμ** (τουρκ. *Yeni Hamam*, νέο χαμάμ) είναι κτήριο της Οθωμανικής περιόδου στη γωνία των σημερινών οδών Κασσάνδρου και Αγίου Νικολάου στη Θεσσαλονίκη. Εικάζεται ότι κτίστηκε το τελευταίο τέταρτο του 16ου αιώνα από τον Χουσρέφ Κεντχουντά, κάτοχο και διευθυντή ακινήτων μετόχι στη Θεσσαλονίκη ο οποίος πιθανώς τελούσε χρέη Κεχαγιά (διαχειριστή) για τον Βεζύρη Σοκολού Μεχμέτ πασά. Λειτούργησε ως διπλό λουτρό με ξεχωριστά διαμερίσματα για άνδρες και γυναίκες, με τη συνηθισμένη διάταξη χώρων. Το κτήριο έπαψε να λειτουργεί ως λουτρό μετά την απελευθέρωση της Θεσσαλονίκης, σε αντίθεση με τα υπόλοιπα χαμάμ της πόλης. Το 1919 περιήλθε στο Ελληνικό Δημόσιο και το 1937 αγοράστηκε από κάποιον ιδιώτη που το χρησιμοποίησε ως αποθήκη.

Για πολλά χρόνια στο εσωτερικό του χαμάμ λειτουργούσε χειμερινό σινεμά ως τα μέσα της δεκαετίας του ΄80 και στον κήπο της λειτουργούσε και ο θερινός κινηματογράφος με το όνομα Angle. Εκεί οργάνωσε η parallaxi στα μέσα της δεκαετίας του ενενήντα και κινηματογραφικούς μαραθώνιους στη διάρκεια του καλοκαιριού. Αμέσως μετά λειτούργησε ως ταβέρνα με το όνομα "Σεβίλλη" Για μια μεγάλη περίοδο λειτούργησε ως συναυλιακός χώρος φιλοξενώντας σπουδαία ονόματα της ελληνικής μουσικής. Σήμερα παραμένει στην ιδιοκτησία ιδιώτη και χρησιμοποιείται ως Café bar and Restaurant με το όνομα "Αίγλη γενι χαμαμ, αλλά και φιλοξενώντας διάφορες περιστασιακές πολιτιστικές δραστηριότητες με το όνομα ’’Γωνία’’", ενώ ό,περιβολός του εξακολουθεί να χρησημοποιείται ως Θερινός Κινηματογράφος.

Παραπομπές
----------

1. ↑  Βυζαντινά και Μεταβυζαντινά Μνημεία της Θεσσαλονίκης, Ρέκος, Δ.Ναλπάντης, Θεσσαλονίκη 1997, σελ.146
2. ↑  Θεσσαλονίκης Εγκόλπιον, Εξάντας, Χ. Ζαφείρης, Αθήνα 1997, σ.136
3. ↑  βλ.παρ.1

  


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οθωμανικά Μνημεία στη Θεσσαλονίκη |
| --- |
|  |
| Τεμένη | 
* Αλκαζάρ
* Γενί Τζαμί
* Τζαμί του Λεμπέτ
* Τζαμί Θέρμης
 |  |
|  |
| Λουτρά (Χαμάμ) | 
* Μπέη Χαμάμ
* Γενί Χαμάμ
* Λουτρά Φοίνιξ
* Γιαχουντί Χαμάμ
 |
|  |
| Οχυρωματικά έργα | 
* Λευκός Πύργος
* Φρούριο Βαρδαρίου
* Επταπύργιο - Γεντί Κουλέ (και βυζαντινό)
 |
|  |
| Διάφορα | 
* Αλατζά Ιμαρέτ
* Μπεζεστένι
* Τουρμπές Μουσά Μπαμπά
* Βίλλα Αλλατίνι
* Βίλα Μορντώχ
* Κήποι του Πασά
* Κάζα Μπιάνκα
* Διοικητήριο
 |

 |
Ο **Αντώνιος - Νεκτάριος Σάββας** (Γαλαναδο Νάξου, 1968 - Αθήνα, 2009) ήταν αστυνομικός ο οποίος σκοτώθηκε στις 17 Ιουνίου 2009 εν ώρα υπηρεσίας από την οργάνωση Σέχτα Επαναστατών.. Συγκεκριμένα, ο Νεκταριος Σάββας που τότε έφερε τον βαθμό του υπαρχιφύλακα εκτελούσε υπηρεσία παρακολουθώντας στα πλαίσια του προγράμματος προστασίας μαρτύρων, σπίτι στην οδό Λάμπρου Πορφύρα, στα Άνω Πατήσια, όπου διέμενε βασικός μάρτυρας της δίκης του Ε.Λ.Α. όταν δέχτηκε πολλαπλές σφαίρες από τρεις αγνώστους. Το Συμβούλιο Πλημμελειοδικών Αθηνών χαρακτήρισε το συμβάν «τρομοκρατική πράξη».

Ο αρχιφύλακας -(προήχθη επ΄ανδραγαθία)- κηδεύτηκε στην ιδιαίτερη πατρίδα του, στις 18 Ιουνίου 2009. 

Ο Δήμος Αθηναίων, κατόπιν συνεδριάσεως του Δημοτικού Συμβουλίου, αποφάσισε τον Ιούνιο του 2020 να δώσει το όνομα του, σε τμήμα της οδού Λάμπρου Πορφύρα.

Παραπομπές
----------

1. ↑
2. ↑  
FLASH TEAM (17 Ιουνίου 2009). ««Καταγγελίες -σοκ για την αντιτρομοκρατική»». flash.gr. Ανακτήθηκε στις 5 Ιανουαρίου 2022.
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Ιανουαρίου 2022. Ανακτήθηκε στις 5 Ιανουαρίου 2022.
5. ↑
Ο **Μανώλης Χουρδάκης** του Δράκου (1939) είναι αντιστράτηγος εν αποστρατεία της Ελληνικής Αστυνομίας, της οποίας διετέλεσε αρχηγός από το 1993 μέχρι το 1996.

Βιογραφικό
----------

Γεννήθηκε το 1939 στην Αγία Παρασκευή Ηρακλείου Κρήτης και το 1958 κατατάχθηκε στο Σώμα της τότε Ελληνικής Βασιλικής Χωροφυλακής. Αποφοίτησε από την Σχολή Αξιωματικών Χωροφυλακής αλλά και από την Νομική Σχολή του Πανεπιστημίου Αθηνών. Μετεκπαιδεύτηκε επανειλημμένα στο εξωτερικό σε υπηρεσιακά θέματα. Επί χούντας (1967—74) απολύθηκε από την Χωροφυλακή λόγω των δημοκρατικών του φρονημάτων.

Υπηρέτησε σε κρίσιμες θέσεις. Από τον Οκτώβριο του 1981 μέχρι τον Αύγουστο του 1984, ως αντισυνταγματάρχης και συνταγματάρχης της Χωροφυλακής, διατέλεσε διευθυντής της υπηρεσίας ασφάλειας του πρωθυπουργού Ανδρέα Παπανδρέου. Στις κρίσεις του Μαρτίου του 1989 τοποθετήθηκε διευθυντής της Ασφάλειας Αττικής, αλλά έξι μήνες αργότερα, το Σεπτέμβριο της ίδιας χρονιάς, και αφού εν τω μεταξύ είχε αλλάξει η κυβέρνηση, αποστρατεύθηκε μαζί με αρκετούς άλλους αξιωματικούς μετά τη δολοφονία του Παύλου Μπακογιάννη από τη 17 Νοέμβρη, κάτι που προκάλεσε την έντονη αντίδραση του ΠΑΣΟΚ που κατήγγειλε ότι οι μαζικές αποστρατείες αξιωματικών γίνονταν με πολιτικές σκοπιμότητες.

Τον Οκτώβριο του 1993, με την επάνοδο του ΠΑΣΟΚ στην εξουσία και του Ανδρέα Παπανδρέου στην πρωθυπουργία, ο Μανώλης Χουρδάκης επανήλθε στην υπηρεσία του ως μηδέποτε απομακρυνθείς και διετέλεσε αρχηγός της Ελληνικής Αστυνομίας από τις 3 Νοεμβρίου 1993 μέχρι τις 6 Μαρτίου 1996.

Τον Νοέμβριο του 1995, σχεδίασε την επιχείρηση εφόδου και κατάληψης του Εθνικού Μετσοβίου Πολυτεχνείου η οποία κατέληξε σε συλλήψεις 394 αντιεξουσιαστών, μεταξύ των οποίων και οι μετέπειτα ηγέτες ενόπλων τρομοκρατικών οργανώσεων Νίκος Μαζιώτης και Λάμπρος Φούντας.

Αποστρατεύθηκε το 1996 μετά από αστυνομική επιχείρηση στον καταυλισμό Τσιγγάνων του Ασπροπύργου. Τον διαδέχθηκε ο Αθανάσιος Βασιλόπουλος.

Παραπομπές
----------

1. 1 2 3 4  Αστυνομική Επιθεώρηση, Τεύχος Οκτωβρίου 1993
2. 1 2  Aυριανή, 2 Οκτωβρίου 1989
3. 1 2  Aυριανή, 18 Δεκεμβρίου 1993
4. ↑
5. ↑  Η «τάξη του ΄95» γέννησε… αντάρτες *Το Βήμα*, 18 Απριλίου 2010
6. ↑  Epochi, rizospastis gr | Synchroni (8 Μαρτίου 1996). «rizospastis.gr - Αδικημένος νιώθει ο πρώην Αττικάρχης». *ΡΙΖΟΣΠΑΣΤΗΣ*. Ανακτήθηκε στις 11 Φεβρουαρίου 2024.
7. ↑  «Βασιλόπουλος Αθανάσιος». *The Manifold Files - GR*. 28 Μαΐου 2022. Ανακτήθηκε στις 11 Φεβρουαρίου 2024.
Ο τάφος του λειψάνου.
Ο **Σαρτουνίνος** ή **Σερνίνος**, (Πάτρα 3ος μ.Χ. αιώνας - Τουλούζη 257 μ.Χ.), ήταν επίσκοπος Τουλούζης, Απόστολος των Γαλατών και Άγιος της Χριστιανικής Ρωμαιοκαθολικής εκκλησίας. Η μνήμη του εορτάζεται στις 29 Νοεμβρίου.

Σύμφωνα με το μαρτυρολόγιο του Γρηγορίου της Τουρ ήταν γιος του βασιλιά της Αχαΐας Αιγέα και της Κασσάνδρας, κόρης του Κλαυδίου Πτολεμαίου.

Επί Ρωμαίου αυτοκράτορα Δεκίου και την καθοδήγηση του Πάπα Φαβιανού στάλθηκαν επτά επίσκοποι από την Ρώμη στην Γαλατία για να εκχριστιανίσουν τους κατοίκους της. Ο Σαρτουνίνος στάλθηκε στην Τουλούζη όπου χειροτονήθηκε και ο πρώτος επίσκοπος της, η παράδοση αναφέρει ότι χειροτονήθηκε από τον Απόστολο Πέτρο. Μαζί του στάλθηκε μαθητής του και ο Πάπουλος όπου και μαρτύρησαν μαζί κι έγινε και αυτός Άγιος άλλη παράδοση αναφέρει ότι μαθητής του ήταν και ο Άγιος Χονέστους.

Ο Σατουρνίνος απεβίωσε και μαρτύρησε το 257 μ.Χ, που δέθηκε με τα πόδια σε έναν ταύρο και σύρθηκε στους δρόμους της πόλης, εκεί όπου σταμάτησε ο ταύρος ήταν η οδός rue du Taur ("Δρόμος του Ταύρου"). Το σώμα του ενταφιάστηκε σε κρύπτη στην εκκλησία της "Παναγίας του Ταύρου" (Notre-Dame du Taur), σήμερα η κάρα του τίθεται σε προσκύνημα στην  βασιλική του Αγίου Στεφάννου στην Τουλούζη.

Πηγές
-----

* Καθολική Εγκυκλοπαίδεια:Σαρτουνίνος
* The Golden Legend: *Η ζωή του Αγίου Σατουρνίνου*
* Patron Saints Index: *Saint Saturninus of Toulouse*
* Άγιος Σαρτουνίνος της Τουλούζης[*νεκρός σύνδεσμος*]

Παραπομπές
----------

1. ↑  «Lives of the Saints, November 29, Saint Saturninus». Αρχειοθετήθηκε από το πρωτότυπο στις 31 Μαΐου 2012. Ανακτήθηκε στις 24 Φεβρουαρίου 2013.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 42978536
* GND: 131704192

 |

 |
Το **ψωμί ζέας** είναι ελληνικό ψωμί που παράγεται από ζέα. Το ψωμί είναι γενικά λαστιχωτό και ελαφρύ, έχοντας περισσότερες φυτικές ίνες από το ψωμί ολικής αλέσεως.

Ιστορία
-------

Το σιτηρό της ζέας πιστεύεται ότι έχει αρχαία, αν όχι προϊστορική προέλευση. Σε ανασκαφές έχουν βρεθεί σιτάρι ζέας σε προϊστορικούς χώρους, συμπεριλαμβανομένου ενός χώρου στην Μικρά Ασία ο οποίος χρονολογείται από το 10.000 π.Χ. Επιπλέον, τα κλασικά κείμενα αναφέρουν ένα σιτηρό που ονομάζεται "ζέα" ή "ζειά." Ο Όμηρος χρησιμοποίησε τη λέξη ελληνική λέξη *ζείδωρον,* η οποία προέρχεται από την λέξη ζέα, που σημαίνει "αυτός που δίνει ζωή" στην Ιλιάδα. Στην Οδύσσεια η άγουρη ζέα ήταν τροφή για τα άλογα. Ο Ηρόδοτος στις Ιστορίες του γράφει ότι οι Αρχαίοι Αιγύπτιοι προτιμούσαν την ζέα έναντι του σιταριού ή του κριθαριού.Ο Διοσκουρίδης γράφει ότι οι Έλληνες και οι Ρωμαίοι προετοίμαζαν το κρημνόν, η οποία παρασκευαζόταν από αλεσμένη ζέα και σιτάρι για να παραχθεί ο πολτός, ένα ποτό που είχε γεύση παρόμοια με αυτή του χυλού. Σύμφωνα με το θρύλο, ο Μέγας Αλέξανδρος κατανάλωνε ψωμί ζέας για να διατηρήσει τη δύναμή του. Το μεσαιωνικό λιμάνι του Πειραιά, το οποίο ονομάστηκε Μαρίνα Ζέας, ίσως πήρε το όνομα του από το σιτηρό.

Παρά την πιθανή δημοτικότητα της στην αρχαιότητα, η ζέα μάλλον αντικαταστάθηκε από το κριθάρι κατά την κλασική περίοδο. Τελικά, το σκληρό σιτάρι και το σιτάρι έγιναν οι κυρίαρχες μορφές ψωμιού στην περιοχή. Στην Ελλάδα υπάρχει ένας αστικός μύθος που λέει ότι το ψωμί ζέας απαγορεύθηκε την δεκαετία του 1930 για να μην υποφέρει η αγορά του σιταριού. Ωστόσο η πραγματικότητα είναι ίσως το γεγονός ότι το σιτάρι ήταν πιο εύκολο να παραχθεί και επομένως υπήρχε χαμηλό κίνητρο για ένα καλλιεργητή ζέας να συνεχίσει την καλλιεργεί. Για πολλά χρόνια το ψωμί ζέας αγνοήθηκε σε μεγάλο βαθμό. Η πλησιέστερη εκδοχή της ζέας ήταν το φάρο στην γειτονική Ιταλία.

Τα τελευταία χρόνια το ψωμί ζέας έχει αναβιωθεί στην Ελλάδα. Ενώ μερικά αγροκτήματα που καλλιεργούν ζέα ξεκίνησαν την λειτουργία τους στις αρχές του 20ού αιώνα, τα περισσότερα ξεκίνησαν πρόσφατα την λειτουργία τους. Η πλειοψηφία αυτών των εκμεταλλεύσεων, χρησιμοποιήστε την ιταλική farro σπόρων, γνωστή ως "Dikokko Sitari" στα ελληνικά. Ωστόσο, ορισμένες εκμεταλλεύσεις χρησιμοποιούν το παλιό σιτάρι από την ιστορική Ελλάδα. Υπάρχουν διάσημα ζαχαροπλαστεία στην Αθήνα, τα οποία είναι γνωστά για το zea ψωμί. Επιπλέον, ελληνικές συνταγές, μερικές φορές χρησιμοποιούν αλεύρι ζέας ως συστατικό.

Παραπομπές
----------

1. 1 2 3  «Zea, Greece's Comeback Grain». *Culinarybackstreets* (στα Αγγλικά). 15 Μαρτίου 2016. Ανακτήθηκε στις 1 Δεκεμβρίου 2019.
2. 1 2 3 4  «Zea's Revival». *Greece Is* (στα Αγγλικά). 9 Ιανουαρίου 2017. Ανακτήθηκε στις 1 Δεκεμβρίου 2019.
3. ↑  Sakellis, Eleni (24 Νοεμβρίου 2018). «Baking with Zea Flour, Our Favorite Recipes for Thanksgiving». *The National Herald* (στα Αγγλικά). Ανακτήθηκε στις 1 Δεκεμβρίου 2019. [*νεκρός σύνδεσμος*]
4. ↑  Sakellis, Eleni (16 Ιουλίου 2019). «Greek Beer: From Antiquity to Modern Microbrews». *The National Herald* (στα Αγγλικά). Αρχειοθετήθηκε από το πρωτότυπο στις 16 Ιουλίου 2019. Ανακτήθηκε στις 1 Δεκεμβρίου 2019.
Ο **Σοφοκλής Φυττής** είναι Ελληνοκύπριος πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένος με το ΔΗΚΟ την περίοδο 2001-2016.

Βιογραφικά στοιχεία
-------------------

Ο Σοφοκλής Φυττής γεννήθηκε στη Λάπηθο στις 31 Μαρτίου 1947. Ομιλεί, πέρα από την ελληνική, την αγγλική γλώσσα. Σπούδασε γεωπονία στο Αριστοτέλειο Πανεπιστήμιο Θεσσαλονίκης. Συνέχισε με μεταπτυχιακές σπουδές στη γεωργική και αγροτική ανάπτυξη στο Διεθνές Ινστιτούτο Κοινωνικών Σπουδών της Χάγης. Εργαζόταν ως γεωπόνος.

Είναι νυμφευμένος με τη Μαρία Στυλιανού και έχει δύο κόρες.

Πολιτική διαδρομή
-----------------

Διετέλεσε βοηθός γραμματέας του Παγκύπριου Συμβουλίου Ευημερίας (ΠΣΕ), μέλος της επαρχιακής Επιτροπής του ΔΗΚΟ Κερύνειας και μέλος της Κεντρικής Επιτροπής του ΔΗΚΟ.

Στις βουλευτικές εκλογές του 2001 εκλέχτηκε για πρώτη φορά βουλευτής στην Εκλογική περιφέρεια Κερύνειας με το ΔΗΚΟ για την Η΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο. Δεν διεκδίκησε επανεκλογή στις βουλευτικές εκλογές του 2016.

Ως βουλευτής, διετέλεσε κοσμήτορας της Βουλής, πρόεδρος της Κοινοβουλευτικής Επιτροπής για τα Ανθρώπινα Δικαιώματα, Πρόεδρος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, αντιπρόεδρος της Εκτελεστικής Επιτροπής του Κυπριακού Κλάδου του Κοινοπολιτειακού Κοινοβουλευτικού Συνδέσμου και μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Περιβάλλοντος και της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων. Επιπλέον, διετέλεσε μέλος της αντιπροσωπίας της Βουλής στην Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη και της αντιπροσωπίας της Βουλής στον Κοινοπολιτειακό Κοινοβουλευτικό Σύνδεσμο.

Παραπομπές
----------

1. 1 2 3 4 5 6 7 8 9  «Φυττής Σοφοκλής». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 13 Ιουλίου 2019. Ανακτήθηκε στις 13 Ιουλίου 2019.
2. ↑  «Εκλογές 27ης Μαΐου 2001». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.
3. ↑  «Εκλογές 21ης Μαΐου 2006». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.
4. ↑  «Εκλογές 22ας Μαΐου 2011». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 30 Ιουνίου 2019.
5. ↑  «Οι 14 βουλευτές που δεν επαναδιεκδικούν έδρα». *www.nomisma.com.cy*. 14 Απριλίου 2016. Αρχειοθετήθηκε από το πρωτότυπο στις 9 Ιουλίου 2019. Ανακτήθηκε στις 9 Ιουλίου 2019.

Πηγές
-----

* «Φυττής Σοφοκλής». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 13 Ιουλίου 2019. Ανακτήθηκε στις 13 Ιουλίου 2019.
Ο Διονύσιος Ξηρογιαννόπουλος ήταν Έλληνας βραβευμένος λογοτέχνης και υποστράτηγος.

Βιογραφία
---------

Γεννήθηκε στο Μεσολόγγι το 1938 στον συνοικισμό Αμπολιά, από όπου και επηρεάσθηκε ως λογοτέχνης στα "Λόγια της Αμπολιάς". Ο πατέρας του καταγόταν από τη Ζάκυνθο, ενώ η μητέρα του από το Σούλι, γένος Κουτσονίκα.

Σπούδασε στη Στρατιωτική Σχολή Ευελπίδων (1ος επιτυχών), από όπου εξήλθε ως Αξιωματικός Ιππικού-Τεθωρακισμένων. Στη συνέχεια, εκπαιδεύτηκε στη Σχολή Αεροπορίας Στρατού και απέκτησε διπλώματα χειριστή και εκπαιδευτή πτήσεων αεροσκαφών και ελικοπτέρων. Εκτός των Μονάδων του Όπλου του και των Επιτελείων Μεγάλων Μονάδων, υπηρέτησε επί σειρά ετών ως χειριστής και εκπαιδευτής πτήσεων σε Μονάδες και στη Σχολή της Αεροπορίας Στρατού.

Φοίτησε με επιτυχία σε όλες τις προβλεπόμενες Σχολές του Εσωτερικού, μεταξύ των οποίων συγκαταλέγονται η Ανωτέρα Σχολή Πολέμου και η Σχολή Εθνικής Αμύνης, όπως και σε Σχολές του Εξωτερικού (Η.Π.Α). Πλην των διπλωμάτων που απέκτησε, κατά καιρούς τιμήθηκε με παράσημα, βραβεία και λοιπές διακρίσεις.

Αποστρατεύτηκε με το βαθμό του Υποστρατήγου και επανελθών σε ενέργεια υπηρέτησε ως Προϊστάμενος του Τμημάτων Πολιτικής Σχεδίασης Εκτάκτων Αναγκών (Π.Σ.Ε.Α), Πολιτικής Άμυνας (Π.Α) και Πολιτικής Προστασίας της Νομαρχιακής Αυτοδιοίκησης Αιτωλοακαρνανίας.

Η λογοτεχνική του δράση ξεκίνησε ήδη από το 1957. Πυρήνα του έργου του αποτέλεσε το Μεσολόγγι, η ιστορία του, οι άνθρωποί του, η λιμνοθάλασσα. Ο έρωτας καθώς και οι χαμένες αξίες των σύγχρονων ανθρώπων ήταν επίσης ένα μεγάλο κεφάλαιο στα γραφόμενά του.

Ποιήματά του έχουν βραβευτεί από την Πανελλήνια Ένωση Λογοτεχνών (αργότερα έγινε τακτικό μέλος της) κατά τους 13ους Πανελλήνιους Ποιητικούς Αγώνες Δελφών του 1999 και από την Ένωση Ελλήνων Λογοτεχνών κατά τον Πανελλήνιο Διαγωνισμό του 2002.

Υπήρξε αρθρογράφος, χρονογράφος και σκιτσογράφος στον τοπικό Τύπο της Ι. Π. Μεσολογγίου και αντεπιστέλλον μέλος της Αιτωλικής Πολιτιστικής Εταιρείας (ΑΙ.ΠΟ. E).

Απεβίωσε στις 23 Οκτωβρίου 2012.

Λογοτεχνική Δράση
-----------------

* Άνθρωποι και Στέκια
* Λόγια της Αμπολιάς
* Λόγια του νου, της ψυχής και του κορμιού
* Πράματα και Θάματα
* Λόγια του Έρωτα
* Η μεγάλη βόλτα
* Η ώρα της στιγμής

Εξωτερικοί σύνδεσμοι
--------------------

* Αρχειοθετήθηκε 2013-02-06 στο Wayback Machine. Άνθρωποι και Στέκια 1999
* Αρχειοθετήθηκε 2013-02-06 στο Wayback Machine. Λόγια της Αμπολιάς 2000
* Αναφορά στην ημέρα του θανάτου του από τον τοπικό τύπο
Σύγχρονος οδοστρωτήρας
Ο **οδοστρωτήρας** είναι τύπος οχημάτων για την συμπίεση του υλικού και την ευθυγράμμιση του οδοστρώματος.

Ιστορική αναδρομή
-----------------

Οδοστρωτήρες χρησιμοποιούνται από το 1830 στην κατασκευή δρόμων και σε άλλες παρεμφερείς εργασίες. Οι πρώτες κατασκευές ήταν απλοί κύλινδροι μεγάλου βάρους που τους έσερναν άλογα. Ο κύλινδρος κατασκευάζονταν από πέτρα. Αργότερα από μαντέμι που το γεμίζαν πέτρες ή νερό. Από την δεκαετία του 1860, και με την ανακάλυψη της ατμομηχανής, κατασκευάστηκαν ατμοκινούμενα οχήματα οδοστρωτήρες. Στις αρχές του 20ού αι. εμφανίστηκαν οι πρώτοι οδοστρωτήρες με μηχανή ντίζελ. Hello, hello 

Can you hear me

As I scream your name?

Hello, hello

Do you need me

Before I fade away?

Is this a place that I call home?

To find what I've become

Walk along the path unknown

We live, we love, we lie

Deep in the dark, I don't need the light

There's a ghost inside me

It all belongs to the other side

We live, we love, we lie

(We live, we love, we lie)

Hello, hello

Nice to meet you

Voice inside my head

Hello, hello

I believe you

How can I forget?

Is this a place that I call home?

To find what I've become

Walk along the path unknown

We live, we love, we lie

Deep in the dark, I don't need the light

There's a ghost inside me

It all belongs to the other side

We live, we love, we lie

(We live, we love, we lie)

We live, we love, we lie

* Οδοστρωτήρας του 1800 με άλογοΟδοστρωτήρας του 1800 με άλογο
* Ατμοκίνητος οδοστρωτήρας του 1902Ατμοκίνητος οδοστρωτήρας του 1902
* Οδοστρωτήρας με μηχανή ντίζελ της δεκαετίας του 1950Οδοστρωτήρας με μηχανή ντίζελ της δεκαετίας του 1950

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οδοστρωτήρας** |

* χρήσιμες περιγραφές
* Übersicht zu den deutschen Herstellern von Walzen
* Dampfwalze Ruthemeyer bei *dampfkultur.de*


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Walze (Baumaschine)  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Εμπιστοσύνη** ήταν Ελληνικό μουσουλμανικό πολιτικό κόμμα. Το κόμμα έδρασε κυρίως στο νομό Ροδόπης, όπου υπάρχει σημαντική μουσουλμανική μειονότητα.

Το κόμμα συμμετείχε για πρώτη φορά στις εκλογές του 1985 χωρίς να καταφέρει να εκλέξει βουλευτή. Όμως το 1989, κέρδισε μία έδρα στις εκλογές του Ιουνίου. Στις εκλογές του Νοεμβρίου 1989 και του 1990 το κόμμα διατήρησε την έδρα του στο κοινοβούλιο. Στις εκλογές του 1993 το κόμμα έχασε την μια έδρα που είχε στο κοινοβούλιο. Οι εκλογές του 1993 ήταν οι τελευταίες εκλογές στις οποίες συμμετείχε το κόμμα.

Παραπομπές
----------

1. 1 2  Nohlen, D & Stöver, P (2010) *Elections in Europe: A data handbook*, p837
2. ↑  Greece - National Lower House Elections (1989.07) Global Elections Database
3. ↑  Greece - National Lower House Elections (1993) Global Elections Database
Συντεταγμένες: 37°58′52″N 23°43′42″E﻿ / ﻿37.981108°N 23.728342°E﻿ / 37.981108; 23.728342

Το **Μέγαρο Μελά** βρίσκεται στην  Πλατεία Κοτζιά (*νυν Εθνικής Αντίστασης*), στο κέντρο της Αθήνας, και περικλείεται από το τετράγωνο των οδών Αιόλου, Σοφοκλέους, Στρέιτ και Κρατίνου, με πρόσοψη και κύρια είσοδό του επί της πλατείας, με θέα στο νεοκλασικό κτίριο του Δημαρχείου της Αθήνας.

Ιστορία
-------

Το μέγαρο ανήκε στον Έλληνα μεγαλέμπορο Βασίλειο Μελά (απεβ. 1884), με εμπορικές δραστηριότητες στην Οδησσό και το Λονδίνο, ο οποίος το 1873 αγόρασε το οικοδομικό αυτό τετράγωνο στη νοτιοανατολική γωνία της τότε πλατείας Λουδοβίκου (σημερινής πλατείας Κοτζιά) και ανέθεσε τη μελέτη ανέγερσης διώροφου μεγάρου στο διάσημο Γερμανό αρχιτέκτονα Ερνστ Τσίλλερ. Κτίστηκε το 1874 με υπεύθυνο εργολάβο για την αποπεράτωση του τον Μιχαήλ Πέρρο και επρόκειτο για το μεγαλύτερο ιδιωτικό κτίριο της εποχής.

Το Μέγαρο Μελά λειτούργησε αρχικά ως ξενοδοχείο, το "*Grand Hotel d' Athènes*", με σκοπό να φιλοξενεί Έλληνες από το εξωτερικό που επισκέπτονταν την Αθήνα. Το 1881 αποτέλεσε, για μικρό χρονικό διάστημα, στέγη του Χρηματιστηρίου Αξιών Αθηνών. 

Μετά το θάνατο του Βασιλείου Μελά στο Παρίσι το 1884, το μέγαρο κληροδοτήθηκε με τη διαθήκη του στο ίδρυμα "Νηπιακό Επιμελητήριο Μελά", που λειτουργεί μέχρι σήμερα, με σκοπό την ίδρυση και συντήρηση νηπιαγωγείων. Μεταξύ των ετών 1900 - 1973, το Μέγαρο Μελά αποτέλεσε έδρα του Κεντρικού Ταχυδρομείου των Αθηνών. 

Το 1974, το Μέγαρο Μελά κηρύχθηκε από το Υπουργείο Πολιτισμού διατηρητέο μνημείο των νεότερων χρόνων και από το 1979 μισθώθηκε και στεγάζει υπηρεσίες της  Εθνικής Τράπεζας της Ελλάδος.

Χαρακτηριστικά αρχιτεκτονικά στοιχεία του κτίσματος είναι οι τέσσερις γωνιαίοι πυργίσκοι του, το κομψό κεντρικό αίθριο στο ισόγειο, οι διακοσμητικές καρυάτιδες και τα κυκλικά μετάλλια με τις κεφαλές του Ερμή.

Πηγές
-----

* Μάρω Καρδαμίτση - Αδάμη: *"Ερνστ Τσίλλερ 1837 - 1923: Η τέχνη του Κλασικού"*, Εκδ. Οίκος ΜΕΛΙΣΣΑ, Αθήνα, 2006.

Σύνδεσμοι
---------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μέγαρο Μελά** |

* Παλιές φωτογραφίες του Μεγάρου Μελά.
* Ίδρυμα Βασιλείου Γ. Μελά.
Το **Twenty-Five Miles** γράφθηκε από τους Τζόννι Μπρίστολ, Χάρβεϊ Φουκούα και Έντβιν Στάρ για το δεύτερο άλμπουμ του Στάρ, *25 Miles* (1968). Το κομμάτι έφθασε στη 6η θέση στις ΗΠΑ και στη 36η θέση του Ηνωμένου Βασιλείου. Το τραγούδι μοιάζει αρκετά με το *32 Miles out of Waycross* από τους Hoagy Lands (ηχογραφήθηκε και ως *Mojo Mama* από τους Γουίλσον Πίκετ και Ντόν Βάρνερ), το οποίο γράφθηκε από τους Μπέρτ Μπέρνς και Τζέρρι Ράγκοβοϊ.

Οι Τζάκσον 5 επανεκτέλεσαν το κομμάτι το 1969, αλλά δεν κυκλοφόρησε μέχρι το 1987, όποτε συμπεριλήφθηκε στο απάνθισμα *The Original Soul of Michael Jackson*, με τον Μάικλ Τζάκσον να εκτελεί solο, αν και στο άλμπουμ δεν συμπεριλήφθηκε η αρχική ηχογραφημένη εκδοχή. 

Η εκδοχή του Τζάκσον κυκλοφόρησε ως single στις ΗΠΑ για να προωθήσει το *The Original Soul of Michael Jackson*. Το single συμπληρώθηκε με το *Up on the Housetop*. Η αρχική ηχογράφηση συμπεριλήφθηκε στο άλμπουμ *Hello World: The Motown Solo Collection*.

Η εκδοχή του Έντβιν Στάρ συμπεριλήφθηκε στις ταινίες *Adventures In Babysitting* και *Dead Presidents*. Ένα μικρότερο remix της ίδιας εκδοχής χηρισμοποιήθηκε για προώθηση του NFL.

Παραπομπές
----------

1. ↑  Halstead, Craig (2003). *Michael Jackson: The Solo Years*. Authors OnLine. ISBN 0-7552-0091-8.  Unknown parameter `|coauthors=` ignored (`|author=` suggested) (βοήθεια)
2. ↑  «2011 NFL Scouting Combine».

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Twenty-Five Miles  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Volga GAZ-31029** ήταν μεσαίο επιβατικό αυτοκίνητο που παράχθηκε από τη ρωσική αυτοκινητοβιομηχανία GAZ, από το 1992 μέχρι το 1997. Το μοντέλο κατασκευάστηκε λίγο μετά από το GAZ-3102 και, μολονότι η παραγωγή του κράτησε λιγότερο, μπορεί να θεωρηθεί ως ο διάδοχος του συγκεκριμένου αυτοκινήτου. Μερικά εξαρτήματα του οχήματος χρησιμοποιήθηκαν και για το επαγγελματικό ελαφρύ φορτηγό GAZelle.

Το μοντέλο φτιάχτηκε με πρόχειρα σχέδια, καθώς το εργοστάσιο της GAZ δεν ήθελε να το διατηρήσει για πολύ στην παραγωγή. Ήταν αρκετά φτηνότερο από το GAZ-3102 και για αυτό πούλησε λίγο καλύτερα από το 3102. Η μαζική παραγωγή του ξεκίνησε τον Νοέμβριο του 1992 και ολοκληρώθηκε τον Ιούνιο του 1997 και το μοντέλο αντικαταστάθηκε από το Volga GAZ-3110.

Σήμερα, αρκετά από αυτά τα οχήματα βρίσκονται ακόμα στους δρόμους της Ρωσίας. Ωστόσο, η ποιότητά του, η αξιοπιστία του και τα επίπεδα εξοπλισμού του δεν ήταν όπως αυτά των προηγούμενων μοντέλων της GAZ, τα οποία μάλιστα είχαν υπάρξει αυτοκίνητα πολυτελείας, σε αντίθεση με τα μετέπειτα.
Το **Αλεξάνδρειο Τείχος**, (αραβ. **Sad-e Eskander** ή **Sadd-i Iskender**, *τείχος του Αλεξάνδρου*), ήταν τείχος που ήταν κτισμένο κάθετα στην ανατολική όχθη της Κασπίας θάλασσας και σημάδευε τα σύνορα μεταξύ των εύφορων εδαφών και των νομαδικών στεπών, στην σημερινή τοποθεσία μεταξύ του βορειοανατολικού Ιράν και της Τουρκμενίας.

Κτίστηκε αρχικά από τους Πέρσες, και επεκτάθηκε αργότερα από τον Μέγα Αλέξανδρο και από τον διάδοχό του, τον Σέλευκο Α'. Σήμερα διασώζονται μερικά αρχαιολογικά υπολείμματα, των οποίων η ακριβής ιστορική προέλευση δεν είναι εξακριβωμένη.

  

Υπολείμματά του βρίσκονται κοντά στην πόλη Gonbad-e-Kavus και εκτείνονται σε μήκος περίπου 180 χιλ. αρχίζοντας από την παλαιά ακτή της Κασπίας Θάλασσας (σήμερα περίπου 5 χιλ. μέσα στην ενδοχώρα) και φτάνουν μέχρι σε ένα βόρειο πρόποδα της οροσειράς Ελμπρούς

Παραπομπές
----------

1. 1 2 3 4 5 6 7 8  whc.unesco.org/en/tentativelists/6199/.
2. 1 2  Roux, p.42

Πηγές
-----

* Jean Paul Roux, *L'Asie Centrale, Histoire et Civilization*, Fayard, 1997, ISBN 978-2-213-59894-9


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Wall of Alexander  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ένα σαξκόρνο.
Britannica Saxhorn Harmonic Scale
Το **σαξκόρνο**, ένα μουσικό όργανο με κωνικό σωλήνα και μεγάλη καμπάνα, επινοήθηκε από το Βέλγο οργανοποιό Adolphe Sax γύρω στα 1940. Σε αντίθεση με άλλα χάλκινα πνευστά, έχει επιστόμιο σε σχήμα χωνιού και όχι κούπας. Μια ακόμη βελτίωση που έκανε ο Sax σε σχέση με τα όργανα της εποχής ήταν η προσθήκη πιο λειτουργικών κλειδιών και βαλβίδων. Η οικογένεια του σαξκόρνου αποτελούνταν αρχικά από επτά είδη, ενώ αργότερα επεκτάθηκε συμπεριλαμβάνοντας και άλλα μοντέλα, τα περισσότερα από τα οποία ήταν σχεδιασμένα με την καμπάνα στη δεξιά μεριά του επιστομίου και στραμμένη προς τα πάνω. Την εποχή που επινόησε το σαξκόρνο ο Adolphe Sax είχε τύχη να ζει στο Παρίσι, όπου το τεράστιο κύρος του επιτάχυνε την υιοθέτηση του νέου αυτού οργάνου από τις γαλλικές στρατιωτικές μπάντες. Οι αλλαγές τις οποίες υπέστη το σαξκόρνο από την εποχή του Sax μέχρι σήμερα το έχουν καταστήσει σχεδόν πανομοιότυπο με το γερμανικό φλικόρνο και τη σάλπιγγα.

Παραπομπές
----------

Πηγές
-----

* h.f.ullmann (2008). *Εικονογραφημένη Εγκυκλοπαίδεια Μουσικών Οργάνων*. Ελλάδα: Ελευθερουδάκης. σελ. 217. ISBN 978-3-8331-4963-4.
Ο **Σερ Τζορτζ Χέρμπερτ Ουόλτερ** (*Sir George Herbert Walter*, 8 Σεπτεμβρίου 1928 – 4 Μαρτίου 2008) ήταν πολιτικός από την Αντίγκουα και Μπαρμπούντα. Ανήκε στο Προοδευτικό Εργατικό Κίνημα και διετέλεσε πρωθυπουργός (Premier) από τις 14 Φεβρουαρίου του 1971 ως την 1η Φεβρουαρίου του 1976.

Έπειτα από τη διεξαγωγή των βουλευτικών εκλογών το 1971 ο Ουόλτερ έγινε πρωθυπουργός κερδίζοντας τον Βερ Μπερντ. Ήταν υποστηρικτής της πλήρους ανεξαρτησίας για την Αντίγκουα και Μπαρμπούντα και αντιτάχθηκε στη βρετανική πρόταση να γίνει το νησί ομοσπονδία. Ηττήθηκε από τον Μπερντ στις εκλογές του 1976.

Ήταν παντρεμένος με τη Λαίδη Άιακινθ Γουόλτερ, πρώην καθηγήτρια και διευθύντρια στο Λύκειο Θηλέων της Αντίγκουας, η οποία είχε διεκδικήσει ανεπιτυχώς μια βουλευτική έδρα στην Ολ Σαιντς. Απέκτησαν 4 παιδιά. Είχε τιμηθεί με το Μεγάλο Σταυρό του Ιππότη του Τάγματος του Αγίου Μιχαήλ και του Αγίου Γεωργίου.

Πολιτική καριέρα
----------------

Ο Ουόλτερ έγινε πρόεδρος της Ένωσης των Εργατών της Αντίγκουας (AWU) και του Προοδευτικού Εργατικού Κινήματος (PLM). Νωρίτερα ήταν γραμματέας της Ένωσης των Εργατικών Συνδικάτων της Αντίγκουας (AT&LU).

Το κόμμα PLM κυβέρνησε από το 1971 ως το 1976. Στη διάρκεια της πρωθυπουργικής του θητείας ο Σερ Τζορτζ ήταν βουλευτής στο Ολ Σαιντς (All Saints), η οποία τότε αποτελούσε μία εκλογική περιφέρεια. Έγινε ο δεύτερος πρωθυπουργός στην ιστορία της νησιωτικής χώρας. Κατά την περίοδο της πρωθυπουργίας του μεταξύ άλλων ιδρύθηκε η Αναπτυξιακή Τράπεζα των Αντίγκουα και Μπαρμπούντα και θεσμοθετήθηκαν ο Εργατικός Κώδικας και η Πράξη για την Κοινωνική Ασφάλεια.

Έπειτα από τις εκλογές του 1982 αποσύρθηκε από την πολιτική και αφοσιώθηκε στο αγρόκτημά του με τα βοοειδή.

Σύλληψη
-------

Μετά την ήττα του ο Ουόλτερ συνελήφθη και καταδικάστηκε για παράνομη πώληση μετάλλων προς την κυβέρνηση της Αντίγκουας. Φυλακίστηκε για 3 μήνες και με επιτυχία εφεσίβαλε την απόφαση στο Εφετείο των Δυτικών Ινδιών, το οποίο έκρινε ότι η κατηγορία δεν ήταν στοιχειοθετημένη.

Θάνατος
-------

Πέθανε από καρδιακή προσβολή στο Σεντ Τζονς σε ηλικία 79 ετών στις 4 Μαρτίου 2008.

Το 2006 η πρώην οδός Airport Road μετονομάστηκε σε οδό Sir George H. Walter Highway, ως ένδειξη ευγνωμοσύνης για την προσφορά του πολιτικού στο έθνος του. Το 2008 έγινε ο 5ος εθνικός ήρωας της χώρας, αποκτώντας τον τίτλο *Most Exalted Order of National Hero (NH)*.

Παραπομπές
----------

1. ↑  www.pr-inside.com/george-walter-former-prime-minister-of-r470910.htm.
2. ↑  Ανακτήθηκε στις 24  Ιουνίου 2019.
3. 1 2 3 4 5 6 7  «George Walter, a Leader of Antigua, Dies at 79». *Associated Press* (New York Times). 6-3-2008.. Ανακτήθηκε στις 09-03-2008.
Η **κουμιναλδεΰδη** (4-ισοπροπυλοβενζαλδεΰδη) είναι φυσική οργανική ένωση με μοριακό τύπο C10H12O και χημικώς χαρακτηρίζεται ως βενζαλδεΰδη με μια ομάδα ισοπροπυλίου υποκατεστημένη στη θέση 4.

Η κουμιναλδεΰδη είναι συστατικό των αιθέριων ελαίων του ευκαλύπτου, του μύρου, της κασσίας, του κύμινου και άλλων φυτικών ειδών. Προσδίδει μια ευχάριστη μυρωδιά και συμβάλλει στο άρωμα αυτών των ελαίων. Χρησιμοποιείται εμπορικά σε αρώματα και άλλα καλλυντικά.

Έχει αποδειχθεί ότι η κουμιναλδεΰδη, ως μικρό μόριο, αναστέλλει την μαρμαρυγή της άλφα-συνουκλεΐνης, η οποία, εάν συσσωρευτεί, σχηματίζει αδιάλυτα ινίδια σε παθολογικές καταστάσεις, όπως νόσος του Πάρκινσον, άνοια με σώματα Lewy και ατροφία πολλαπλών συστημάτων.

Η κουμιναλδεΰδη μπορεί να παρασκευαστεί συνθετικά με την αναγωγή του 4-ισοπροπυλοβενζοϋλοχλωριδίου ή με φορμυλίωση του κουμενίου.

Παραπομπές
----------

1. ↑  Morshedi D; Aliakbari F; Tayaranian-Marvian, Fassihi; Pan-Montojo, Pérez-Sánchez (Sep 2015). «Cuminaldehyde as the Major Component of Cuminum cyminum, a Natural Aldehyde with Inhibitory Effect on Alpha-Synuclein Fibrillation and Cytotoxicity.». *Journal of Food Science* **80** (10): H2336–H2345. doi:10.1111/1750-3841.13016. PMID 26351865.
2. ↑  «Immunoelectron-microscopic demonstration of NACP/alpha-synuclein-epitopes on the filamentous component of Lewy bodies in Parkinson's disease and in dementia with Lewy bodies». *Brain Res.* **808** (1): 93–100. October 1998. doi:10.1016/S0006-8993(98)00734-3. PMID 9795161.
3. ↑  «NACP/alpha-synuclein immunoreactivity in fibrillary components of neuronal and oligodendroglial cytoplasmic inclusions in the pontine nuclei in multiple system atrophy». *Acta Neuropathol.* **96** (5): 439–44. November 1998. doi:10.1007/s004010050917. PMID 9829806. .
Τεχνητό αιδοίο για προσωπική χρήση.
Ποικιλία σχημάτων τεχνητών αιδοίων για προσωπική χρήση: (από αριστερά προς δεξιά} διακριτικό σχήμα, σχήμα στόματος, αιδοίου, πρωκτού.
Προσομοίωση αιδοίου φοράδας για τη συλλογή σπέρματος από αρσενικό άλογο.
Το **τεχνητό αιδοίο** είναι τεχνητή κατασκευή, η οποία βρίσκει εφαρμογή στην ερωτική ψυχαγωγία, ενώ χρησιμοποιείται και στην κτηνοτροφία, για τη συλλογή ζωικού σπέρματος μέσα στα πλαίσια της βιομηχανοποιημένης τεχνητής γονιμοποίησης.

Ερωτική ψυχαγωγία
-----------------

Τεχνητά αιδοία για την προσωπική χρήση[*ασαφές*] διατίθενται σε διάφορα σχήματα και υλικά, ενίοτε και ηλεκτρικά δονούμενα με μπαταρίες. Η εξωτερική τους εμφάνιση μιμείται τον γυναικείο κόλπο, με ή χωρίς παρθενικό υμένα. Ιδιαίτερη περίπτωση συνιστά το ταξιδιωτικό τεχνητό αιδοίο σε σχήμα κύστης, το οποίο είναι αδειανό[*ασαφές*] για την εύκολη μεταφορά, ενώ γεμίζεται με ζεστό νερό πριν χρησιμοποιηθεί. Παρόμοιας κατασκευής είναι και ο τεχνητός πρωκτός, ο οποίος μιμείται το πίσω μέρος του ανθρώπινου σώματος.

Κτηνοτροφία
-----------

Το τεχνητό ζωικό αιδοίο προσφέρει ανεκτίμητη βοήθεια στην κτηνοτροφία, αφού χρησιμοποιείται για τη συλλογή του ζωικού σπέρματος, το οποίο ακολούθως εκλεπτύνεται και χρησιμοποιείται στην τεχνητή γονιμοποίηση. Κατεξοχήν κλάδοι είναι η εκτροφή ίππων, χοίρων και ταύρων, αλλά και άλλων οικόσιτων ζώων. Το αρσενικό ζώο που προορίζεται ως δότης σπέρματος ερεθίζεται μπροστά στη θέα μιας θελκτικής του συντρόφου, ενώ παράλληλα το πέος του παραπέμπεται στην είσοδο τεχνητού αιδοίου, το οποίο καταλήγει σε δοχείο συλλογής του σπέρματος.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τεχνητό αιδοίο** |

1. ↑  E. Kordts: *Ein neues Modell der künstlichen Vagina zur Samengewinnung von Bullen.* Sonderdruck aus Kieler Milchwirtschaftliche Forschungsberichte, Bd. VI, Heft 2, 1954). Mann Hildesheim 1954 Heft 6.
2. ↑  Lutz Ahlswede: *Leitfaden für die Pferdezucht* Unterschleißheim 2007: Intervet. (PDF Αρχειοθετήθηκε 2010-02-14 στο Wayback Machine.)